אדמונד הראשון, מלך אנגליה – ויקיפדיה
אדמונד הראשון, מלך אנגליה
(הופנה מהדף אדמונד הראשון)
ממלכת וסקס, אנגליה
26 במאי 946 (בגיל 25 בערך)
פוקלצ'רץ', ממלכת וסקס אנגליה
אדגיבה מקנט
→ אתלסטאן
אדרד ←
אדמונד הראשון (או אידמונד, Edmund I, ‏921 - 26 במאי 946), המכונה גם הזקן, עושה המעשים או המפואר, היה מלך אנגליה משנת 939 ועד למותו. הוא היה בנו של המלך אדוארד הזקן מאשתו השלישית, אדגיבה, ואחיו למחצה של אתלסטאן, מלך אנגליה, שאת כסאו ירש ב-27 באוקטובר 939.
1 איומים צבאיים
2 מוות וירושה
איומים צבאיים[עריכת קוד מקור | עריכה]
זמן מועט לאחר הכתרתו נאלץ אדמונד להתמודד עם צבאו של אולף השלישי גות'פרית'סון, מלך דבלין, שהשתלט על נורת'מבריה והחל לנגוס בשטחים במרסיה.
עם מותו של גות'פרית'סון ב-941, החל שלטונו ומעמדו של אדמונד להתחזק. ב-942 השיב לעצמו את השטחים שנלקחו ממנו במרסיה, וב-943 אף שימש כסנדק בטקס ההטבלה של אולף קואראן, ששלט ביורק כיורשו של אולף גות'פרית'סון, יחד עם בן דודו רגנאל.
שנה מאוחר יותר ב-944, השתלט אדמונד על נורת'מבריה, תוך שקואראן מודח מכסאו ונמלט לדבלין, שם הוכתר למלך.
ב-945 כבש אדמונד את סטרתקלייד, אך מסר את השטח למלקולם הראשון, מלך סקוטלנד, בתמורה לברית צבאית, שהניחה את הבסיס ליחסי ידידות עם סקוטלנד.
במהלך שלטונו השתפר מצבם של המנזרים באנגליה, והם שבו לשגשג.
אשתו של אדמונד, אלגיבה, ילדה לו את אדוויג ואת אדגר, שניהם זכו למלוך באנגליה.
אדמונד נרצח ב-26 במאי 946 בפוקלצ'רץ', כשנסיבות הרצח אינן ברורות ומהוות מקור לשמועות רבות.
כרך ד' בכרוניקה האנגלו-סקסונית, שנכתב כמאה שנים לאחר האירוע, מזוהה אדם בשם ליאופה כרוצח, ללא ציון מניעיו. לעומת זאת, כרכים אחרים העוסקים ברצח אינם מציינים את שם הרוצח או שאינם ברורים דים.
מקורות מאוחרים יותר, מוסיפים פרטי פיקנטריה לפיהם אדמונד נהרג בקטטה עם פושע גולה בשם ליאופה, לאחר שזיהה אותו במהלך ארוחה חגיגית, ולפי מקור נוסף, כשניסה להגן על אחד ממשרתיו מאותו פושע. נראה שחלק מהפרטים המוצגים במקורות, שנכתבו יותר ממאה וחמישים שנים לאחר האירועים, ומטבע הדברים הושפעו מסיפורים שהתגלגלו מפה לאוזן, אינם הגיוניים ואינם עולים בקנה אחד עם מעמדו ואופן התנהלותו של מלך.
מאמר[1] משנת 2015 מעלה סברה כי אדמונד היה קורבן לקנוניה ומותו היה התנקשות פוליטית.
אדמונד נקבר במנזר גלסטונברי. אחיו הצעיר אדרד ירש את כסאו.
מדיה וקבצים בנושא אדמונד הראשון, מלך אנגליה בוויקישיתוף
^ Kevin Halloran, The murder of King Edmund, 26 May 946, Academia.edu
אוחזר מתוך "https://he.wikipedia.org/w/index.php?title=אדמונד_הראשון,_מלך_אנגליה&oldid=26245960"
ילידי 921